Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov o záverečnej správe o stimulujúcich opatreniach Spoločenstva v oblasti zamestnanosti (program EIM na roky 2002 – 2006) {SEC(2008)1939} /* KOM/2008/0328 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.5.2008 KOM(2008) 328 v konečnom znení OZNÁMENIE KOMISIE RADE, EURÓPSKEMU PARLAMENTU, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV o záverečnej správe o stimulujúcich opatreniach Spoločenstva v oblasti zamestnanosti (program EIM na roky 2002 – 2006) {SEC(2008)1939} OZNÁMENIE KOMISIE RADE, EURÓPSKEMU PARLAMENTU, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV o záverečnej správe o stimulujúcich opatreniach Spoločenstva v oblasti zamestnanosti (program EIM na roky 2002 – 2006) SLOVNÍK APTP | Aktívne politiky trhu práce | AC | Pristupujúce krajiny | CC | Kandidátske krajiny | CEEC-12 | 12 krajín strednej a východnej Európy | ČŠ | Členské štáty | DNZ | Dlhodobá nezamestnanosť | EEO | Európska agentúra na sledovanie zamestnanosti | EG | Usmernenia politík zamestnanosti | EHP | Európsky hospodársky priestor | EIM | Program stimulujúcich opatrení Spoločenstva v oblasti zamestnanosti | EMCO | Výbor pre zamestnanosť | ERMP | Európsky rok mobility pracovníkov 2006 | ESF | Európsky sociálny fond | ESZ | Európska stratégia zamestnanosti | IDELE | Identifikácia, šírenie a výmena osvedčených postupov v oblasti rozvoja miestnej zamestnanosti a podpora lepšej správy | JAP | Spoločné hodnotenia | JER | Spoločná správa o zamestnanosti | LEED | Program OECD: program pre miestnu zamestnanosť a hospodársky rozvoj | LLL | Celoživotné vzdelávanie | LMP | Politika trhu práce | MISEP | Spoločný informačný systém o politikách zamestnanosti v Európe | MLP | Program vzájomného učenia | MSP | Malé a stredné podniky | NAP | Národné akčné plány | NRP | Národné programy reforiem | OMC | Otvorená metóda koordinácie | Program ARC | Aktivity Spoločenstva týkajúce sa analýzy, výskumu a spolupráce v oblasti zamestnanosti a trhu práce | RMZ | Rozvoj miestnej zamestnanosti | SYSDEM | Systém Spoločenstva pre dokumentáciu v oblasti zamestnanosti | TP | Trh práce | VSZ | Verejné služby zamestnanosti | VUHP | Všeobecné usmernenia hospodárskej politiky | 1. ÚVOD V roku 2002 sa rozhodnutím Európskeho parlamentu a Rady č. 1145/2002/ES z 10. júna[1] zriadil program Spoločenstva na podporu stimulujúcich opatrení v oblasti zamestnanosti na roky 2002 – 2006, ktorý je skôr známy ako opatrenia stimulujúce zamestnanosť (Employment Incentive Measures, EIM) alebo program EIM. Predbežná správa o činnostiach vykonaných v rámci tohto programu v období rokov 2002 až 2004[2] bola Európskemu parlamentu, Rade, Hospodárskemu a sociálnemu výboru a Výboru regiónov predložená 19. mája 2005[3] v súlade s článkom 13 rozhodnutia o programe EIM. V rovnakom článku sa predpokladá aj záverečná správa o výsledkoch programových činností zahŕňajúca „ informácie o financovaní Spoločenstva v rámci týchto činností a o zhode a komplementarite s ostatnými príslušnými programami, opatreniami a iniciatívami, ako aj s príslušnými výsledkami hodnotení “. Cieľom programu EIM bolo zabezpečiť pokračovanie a ďalší rozvoj činností, ktoré sa začali rozvíjať už skôr v rámci Programu pre analýzu, výskum a spoluprácu členských štátov v oblasti zamestnanosti a trhu práce (ARC 1998 – 2000), ktorý bol zriadený rozhodnutím Rady 98/171/ES z 23. februára 1998[4]. Tento program bol okrem toho predchodcom sekcie „Zamestnanosť“ programu PROGRESS[5], ktorá bude prebiehať v období rokov 2007 – 2013. Celkovým účelom troch uvedených programov, resp. sekcií programov bolo a bude podporiť rozvoj európskej stratégie zamestnanosti (ESZ)[6] a jej vykonávanie. Programovými činnosťami by sa malo ďalej prispievať k dosiahnutiu strategického cieľa stanoveného Európskou radou v Lisabone – umožniť Spoločenstvu znova vytvoriť podmienky pre plnú zamestnanosť. 2. ČINNOSTI V priebehu celého obdobia sa financovalo viac ako 150 projektov. Ich presný počet závisí od toho, ako sa zohľadňujú výzvy na predloženie návrhov, v prípade ktorých sa pridelilo viacero projektov na základe jednej výzvy, a činnosti v rámci programov, ako sú napríklad program vzájomného učenia a program IDELE[7], v rámci ktorých sa v priebehu roka uskutočnilo niekoľko stretnutí venovaných partnerskému hodnoteniu (peer review) a tematických seminárov. Jednotlivé činnosti je možné usporiadať do skupín, ktoré väčšinou odrážajú ciele stanovené v rozhodnutí o programe EIM: 1. Štatistické práce a podpora tvorby ukazovateľov 2. Analýza a výskum 2.1 Analýza trendov a výziev vrátane výhľadových otázok 2.2 Posúdenie a hodnotenie politík 3. Výmena osvedčených postupov a spolupráca medzi členskými štátmi na všetkých úrovniach a zvyšovanie informovanosti3.1 Výmena osvedčených postupov a spolupráca medzi členskými štátmi3.2 Informácie a zvyšovanie informovanosti 4. Európsky rok mobility pracovníkov 2006 5. Opatrenia na podporu rozvoja miestnej zamestnanosti 6. Hodnotenie programu EIM Komisia pri vykonávaní týchto činností zabezpečovala, aby: - zahŕňali snahu o posilnenie zásady rodovej rovnosti, - zohľadňovali prácu v medzinárodných organizáciách, - sa osobitná pozornosť venovala ľuďom, ktorí sú na trhu práce znevýhodnení. Tieto činnosti vychádzali z cieľa zabezpečiť vysokú informovanosť o európskej stratégii zamestnanosti na všetkých úrovniach. Na základe kľúčových momentov európskej stratégie zamestnanosti v ostatných rokoch možno povedať, že táto politika sa v rámci programu EIM vhodne podporila prostredníctvom príslušných činností, ktoré primerane nadväzovali na politickú agendu. Zabezpečilo sa to prostredníctvom Všeobecných usmernení programu, v ktorých sa stanovilo základné zameranie programu na viacero rokov a ktoré boli aktualizované na základe preskúmania usmernení politík zamestnanosti v rokoch 2003[8] a 2005[9]. V rámci programu sa ďalej poskytla podpora pri hodnotení európskej stratégie zamestnanosti a ročných revízií usmernení politík zamestnanosti. Od roku 2004 sa najväčšia časť činností týkala vzájomného učenia a ďalších projektov podporujúcich spoluprácu a výmenu osvedčených postupov medzi členskými štátmi. V záujme lepšieho dosiahnutia cieľov programu EIM mali tieto činnosti formu programu vzájomného učenia[10]. Z diskusií výboru pre zamestnanosť (EMCO) celkovo vyplýva, že programom vzájomného učenia sa podnietila účinná výmena osvedčených postupov, a že treba oceniť najmä účasť nových členských štátov a kandidátskych krajín. K šíreniu osvedčených postupov v súvislosti s trhom práce medzi členskými štátmi rovnako prispeli aj činnosti v oblasti stratégií miestneho rozvoja a inovatívne opatrenia zamerané na modernizáciu verejných služieb zamestnanosti. Celkovo bolo v činnostiach uskutočňovaných v rámci programu EIM v ostatných rokoch väčšmi badať vplyv rozšírenia. V témach štúdií a prieskumov sa okrem toho primerane odrážali politické otázky zahrnuté do programov Rady. Priamy politický význam štúdií uskutočnených v rámci programu EIM je okrem iného zrejmý z mnohých odkazov zahrnutých v analytických a politických dokumentoch vrátane národných akčných plánov, ktoré sú v súčasnosti zaradené medzi národné programy reforiem v rámci lisabonskej stratégie. Ukázalo sa, že niektoré z týchto štúdií môžu byť inšpiráciou pre reformy politík, čo platí najmä v prípade nových členských štátov. Program okrem toho umožnil prehĺbiť spoluprácu medzi verejnými službami zamestnanosti v oblasti spoločných problémov a nástrojov, ako je európsky monitor voľných miest verejných služieb zamestnanosti (European PES Vacancy Monitor). Tento jediný príklad však sám o sebe neodráža celý rozsah spolupráce medzi verejnými službami zamestnanosti, ktoré okrem toho využili prínosy štúdií uskutočnených v rámci programu EIM, ako napríklad štúdií o prínosoch a aktívnych politikách trhu práce, ktoré sú ich hlavnou oblasťou pôsobnosti, ako aj prínosy účasti v Európskej agentúre na sledovanie zamestnanosti (EEO). Ďalším rozmerom spolupráce, ktorú umožnil program EIM, je, že expertom z členských štátov poskytol možnosť nadviazať kontakty a vzťahy, a to nielen v súvislosti s programom vzájomného učenia, ale aj v kontexte konferencií predsedníctva, Európskej agentúry na sledovanie zamestnanosti, systému MISEP[11] a verejných služieb zamestnanosti. Komisia pri vykonávaní programu vyvíjala širokú škálu aktivít[12], ktoré boli preskúmané v pracovnom dokumente útvarov Komisie[13] priloženom k tomuto oznámeniu pod názvom „Prehľad hlavných činností vykonaných v rámci programu EIM“. 2.1 Štatistické práce a tvorba ukazovateľov Štatistické nástroje, ktoré sa majú používať na účely európskej stratégie zamestnanosti, sa rozvíjali počas celého programového obdobia. To prispelo predovšetkým k sledovaniu ESZ v rámci lisabonskej stratégie, v ktorej sa stanovujú kvantitatívne ciele. Väčšinu súvisiacej štatistickej práce v oblasti trhu práce odviedol Eurostat. Národným štatistickým úradom a ďalším štátnym inštitúciám EÚ, prispievajúcich krajín EZVO/EHP a tiež pristupujúcich a kandidátskych krajín sa poskytla finančná podpora. Vďaka tomu bolo možné splniť dva hlavné ciele: zlepšiť kvalitu štatistiky o trhu práce prostredníctvom rozvoja jestvujúcich databáz a zisťovaní a sprístupniť údaje v oblastiach, kde predtým neexistovali. Zostavili sa nové štatistiky týkajúce sa zamestnanosti, ako je napríklad štatistika o voľných pracovných miestach na účely monitorovania zmien dopytu po pracovnej sile a stanovili sa opatrenia týkajúce sa mier zdaňovania práce[14]. Okrem toho je potrebné spomenúť, že EÚ sa z dlhodobého hľadiska stala vedúcim poskytovateľom údajov. 2.2 Analýza a výskum 2.2.1 Analýza trendov a výziev vrátane výhľadových otázok Analýza sa zameriavala na predpoklady vytvorenia väčšieho počtu kvalitnejších pracovných miest a posúdenie potenciálu zamestnanosti Únie. Vykonali sa výhľadové analýzy a štúdie, ktorých cieľom bolo rozšíriť poznatky o fungovaní európskeho trhu práce a podporiť dlhodobý rozvoj európskej stratégie zamestnanosti tým, že sa vopred odhalia prípadné nové otázky a problémy. Medzi tieto otázky patrili aktívne politiky trhu práce a zabezpečenie finančnej príťažlivosti práce, zdravie a kvalita práce, zručnosti a ľudský kapitál, znevýhodnené skupiny, rozširovanie, reštrukturalizácia, migrácia a dynamika podnikania a výsledky v oblasti zamestnanosti. V správe „Zamestnanosť v Európe“, ktorá je hlavným referenčným dokumentom interne vypracovávaným Komisiou s ročnou periodicitou, bola predložená kvantitatívna analýza trendov trhu práce a politík v Únii. Táto správa okrem toho poskytla dôležitý materiál na podporu každoročnej Spoločnej správy o zamestnanosti a každoročného priebežného preskúmania európskej stratégie zamestnanosti a takisto vytvorila základ pre práce na analytických otázkach a tvorbe ukazovateľov[15]. 2.2.2 Posúdenie a hodnotenie politík Od roku 2002 bolo do života uvedených niekoľko projektov, ktoré prispeli k hodnoteniu európskej stratégie zamestnanosti, revízii a (od roku 2005) strednodobému hodnoteniu usmernení politík zamestnanosti a národných programov reforiem. Tieto projekty boli zvolené na základe výziev na predloženie návrhov v súvislosti s vplyvom politík zamestnanosti presadzovaných v rámci európskej stratégie zamestnanosti a s rozvojom vnútroštátnych postupov hodnotenia v jednotlivých členských štátoch. Napríklad Belgicko, Francúzsko a Portugalsko v tomto období uskutočnili komplexné hodnotenie svojich politík zamestnanosti. Toto hodnotenie často prebiehalo na nadnárodnej úrovni, z čoho vyplynulo, že program EIM naplnil svoj cieľ napomôcť rozvoju koordinovaných vysokokvalitných politík zamestnanosti na úrovni EÚ. K rozvoju ESZ prispeli aj dve siete Európskej agentúry na sledovanie zamestnanosti[16], systémy MISEP a SYSDEM[17], poskytnutím informácií a zabezpečením porovnávacieho výskumu v oblasti politík zamestnanosti a trendov trhu práce v krajinách zúčastnených v Európskej agentúre na sledovanie zamestnanosti (EEO), v členských štátoch EÚ, v kandidátskych krajinách a krajinách EZVO/EHP. Pritom sa vykonalo aj hodnotenie týchto politík. Polročné preskúmanie Európskej agentúry na sledovanie zamestnanosti sa naďalej zameriavalo na prioritné témy, ako sú napríklad starší zamestnanci, prisťahovalci, kvalita práce, nelegálna práca, zamestnávanie mladých ľudí a flexiistota. V rámci systému SYSDEM sa tiež významnou mierou prispelo k ročnému hodnoteniu národných akčných plánov (teraz národné programy reforiem, pozri vyššie). 2.3 Výmena osvedčených postupov a spolupráca medzi členskými štátmi na všetkých úrovniach a zvyšovanie informovanosti 2.3.1 Výmena osvedčených postupov a spolupráca medzi členskými štátmi Program vzájomného učenia (MLP) prebieha od roku 2004 s cieľom lepšie využiť skúsenosti s výmenou osvedčených postupov. Tento program stavia na programe partnerských hodnotení (peer review) z roku 1999, a to tým, že sa zameriava na prioritné témy a tým, že jeho organizácia a podmienky účasti v ňom sú tvorené s cieľom zabezpečiť účinnejšie a rozsiahlejšie šírenie výsledkov. K tomu patrí aj väčšie zapojenie sociálnych partnerov a občianskej spoločnosti do procesu vzdelávania. V rámci MLP majú zainteresované strany v členských štátoch, v kandidátskych krajinách a v krajinách EZVO/EHP možnosť predstaviť príklady osvedčených postupov zo svojich krajín na úrovni EÚ. 2.3.1.1 Projekty súvisiace s verejnými službami zamestnanosti[18] V rámci programu EIM sa takisto podporovali, identifikovali a vymieňali osvedčené postupy medzi verejnými službami zamestnanosti v krajinách EHP a kandidátskych krajinách, čo prispelo k zlepšeniu kvality ich služieb pre uchádzačov o zamestnanie a zamestnávateľov a k riešeniu nedostatku kvalifikovanej pracovnej sily na európskych trhoch práce. V tejto súvislosti boli zverejňované výzvy na predloženie návrhov s cieľom modernizovať verejné služby zamestnanosti tak, aby mohli primerane plniť svoju úlohu v rámci ESZ. Pristúpením verejných služieb zamestnanosti nových členských štátov sa takisto vytvorila príležitosť pre synergické spoločné projekty, pričom v rokoch 2004, 2005 a 2006 boli následne zverejňované výzvy na predloženie návrhov na podporu iniciatív inovatívneho a nadnárodného charakteru. Na stretnutiach vedúcich pracovníkov verejných služieb zamestnanosti (podujatia predsedníctva a dve stretnutia za rok) sa pokračovalo v praxi, ktorá funguje už 10 rokov a ktorej cieľom je koordinovať prevádzku a modernizáciu služieb zamestnanosti. Stretnutia sa uskutočnili s cieľom diskutovať o dôležitých opatreniach verejných služieb zamestnanosti, ako sú napríklad modely služieb vytvorené na účely predchádzania dlhodobej nezamestnanosti a uspokojenia konkrétnych obáv na strane dopytu trhu práce, a vykonávať ich. Uskutočnilo sa viacero seminárov odbornej prípravy zameraných na riadiacich pracovníkov verejných služieb zamestnanosti v kandidátskych krajinách, ktoré sa v roku 2004 stali 10 novými členskými štátmi (semináre prebiehali v rokoch 2002 a 2003), a v Rumunsku, Bulharsku, Chorvátsku a Turecku (v roku 2006). 2.3.2 Informácie a zvyšovanie informovanosti V porovnaní s programom ARC sa väčší dôraz kládol na potrebu uskutočňovať aktívnu a transparentnú informačnú politiku s cieľom zvýšiť informovanosť občanov v rámci Únie o ESZ a o dôsledkoch, ktoré pre nich môže táto stratégia mať. Podľa všeobecného názoru je nevyhnutným predpokladom pre prijatie záväzku uskutočňovať európsku stratégiu zamestnanosti na všetkých úrovniach a zo strany všetkých zainteresovaných strán (sociálni partneri, občianska spoločnosť) transparentnosť a poskytovanie informácií verejnosti. Viditeľnosť iniciatív podporovaných v rámci programu EIM vrátane štúdií sa počas celého programového obdobia zvyšovala. Výsledky boli zverejňované rôznym spôsobom, napríklad v tlačených publikáciách a/alebo elektronických publikáciách na webstránke EUROPA GR pre zamestnanosť, na seminároch, workshopoch a konferenciách, v médiách atď. Najdôležitejšie politické závery boli zahrnuté do významných politických dokumentov vrátane Spoločnej správy o zamestnanosti a Súhrnnej správy. Od roku 2003 sa každoročne zverejňovali výzvy na predloženie návrhov s cieľom presadzovať spoločné informačné akcie na podporu iniciatív zameraných na šírenie výsledkov a zvyšovanie informovanosti o európskej stratégii zamestnanosti. Cieľom týchto iniciatív bolo poskytnúť všeobecné informácie o ESZ (o jej cieľoch a zdôvodneniach, dosiahnutých výsledkoch, vykonávaní a monitorovaní, príslušných úlohách zapojených inštitúcií), pričom bola jasne naznačená súvislosť medzi európskym kontextom a politikami zamestnanosti na národnej, regionálnej a miestnej úrovni. S cieľom prispieť k rozvoju lepších poznatkov a pochopenia v záujme uľahčenia účasti prípadných zainteresovaných strán boli oslovené osobitné cieľové skupiny (napríklad zhromaždenia regionálnych a miestnych orgánov, sociálni partneri, občianska spoločnosť) a preskúmané osobitné témy (napríklad rovnaké príležitosti, prevencia dlhodobej nezamestnanosti a aktivácia dlhodobo nezamestnaných, mobilita, celoživotné vzdelávanie, kvalita práce, aktívne starnutie, inkluzívne trhy práce, prisťahovalectvo, účasť na trhu práce a zabezpečenie finančnej príťažlivosti práce). Tieto iniciatívy okrem toho prispeli k lepšiemu pochopeniu hlavných cieľov a politických priorít európskej stratégie zamestnanosti a pridanej hodnoty koordinácie politiky zamestnanosti na úrovni EÚ. Hlavné zistenia z analytických činností boli uvedené v správe „Zamestnanosť v Európe“, ktorej súčasťou je od roku 2006 každoročná konferencia na prezentáciu tejto správy, a v publikáciách Európskej agentúry na sledovanie zamestnanosti. Oba druhy publikácií sú v značnej miere rozširované v rámci EÚ aj mimo nej. Na účely šírenia výsledkov činností v rámci programu EIM sa uskutočnilo viacero seminárov, workshopov, konferencií a ďalších významných podujatí. Týmto spôsobom sa šírili napríklad výsledky štúdií o prioritných témach. Informačné aktivity sa zameriavali na členov Európskeho parlamentu, členov a pozorovateľov výboru pre program EIM a výboru EMCO a jeho skupín, ďalších kľúčových hráčov ako sociálni partneri, odborníci a osoby zapojené do vykonávania ďalších akčných programov Spoločenstva, čím sa prispelo k zabezpečeniu zhody a komplemetarity s ostatnými príslušnými programami, opatreniami a iniciatívami. 2.4 Európsky rok mobility pracovníkov 2006 V rámci Európskeho roka mobility pracovníkov 2006 bolo do života uvedených množstvo rôznych opatrení, ktoré prispeli k splneniu hlavných cieľov tohto roka: - zvýšiť informovanosť o právach pracovníkov (voľný pohyb pracovníkov) a ponúkaných príležitostiach, ako aj o nástrojoch, ktoré sú k dispozícii na uľahčenie mobility, predovšetkým o EURES-e, o úlohe verejných služieb zamestnanosti v tejto súvislosti atď., - vymieňať si skúsenosti a osvedčené postupy v súvislosti s otázkami mobility, - konsolidovať vedomostnú základňu EÚ o pracovnej a geografickej mobilite poskytovaním štatistických údajov o tokoch mobility v rámci EÚ aj mimo nej. Uskutočnilo sa 2000 podujatí zameraných na zvyšovanie informovanosti, do ktorých boli zapojení všetci aktéri z oblasti mobility. Jedným z úspešnejších podujatí boli európske trhy práce, ktoré prilákali približne 200 000 účastníkov do 230 európskych miest, kde mohli zamestnávatelia, pracovníci a uchádzači o zamestnanie nadviazať priamy kontakt. 2.5 Rozvoj miestnej zamestnanosti Podporil sa potenciál pre vytváranie pracovných miest na miestnej úrovni vrátane pracovných miest v sociálnej ekonomike, ako aj partnerstvá medzi všetkými príslušnými aktérmi. S cieľom zlepšiť poznatky o úspešných iniciatívach v oblasti rozvoja na miestnej úrovni a podporiť inovácie, vyvinúť analytické a metodické nástroje na posilnenie miestneho rozmeru Spoločenstva a národných politík zamestnanosti sa uskutočnili analýzy rozvoja miestnej zamestnanosti. 2.6 Hodnotenie EIM V súlade s článkom 13 rozhodnutia o programe EIM bolo vykonané nezávislé hodnotenie. Dodávateľ v máji 2005 predložil priebežnú správu, ktorá sa zameriavala na projektovú úroveň projektov financovaných v rámci programu EIM. V aktualizovanej priebežnej správe predloženej v decembri 2005 sa preskúmavala programová úroveň a úroveň politík a zvažovali sa dôsledky revidovanej lisabonskej stratégie pre program EIM. V záverečnej správe sa posudzujú celkové výsledky programu a uvádzajú sa odporúčania pre budúce programy Spoločenstva. A napokon, v správe ex-post sú zhrnuté zistenia uvedené vo všetkých predchádzajúcich hodnotiacich správach. Hlavným cieľom hodnotenia bolo posúdiť: - príspevok programu EIM k rozvoju a vykonávaniu európskej stratégie zamestnanosti, - konzistentnosť a účinnosť programu, a - mieru, do akej boli splnené ciele, a prekážky zistené v procese vykonávania. Napriek tomu, že zistenia hodnotiteľov v súvislosti s uvedenými cieľmi boli celkovo pozitívne, hodnotitelia vo svojich odporúčaniach zdôraznili potrebu zjednodušiť finančné riadenie a postupy, pokiaľ ide o realizáciu projektov, a požadovali spoľahlivejšie monitorovanie projektov s využitím nových informačných technológií, ako sú napríklad databázy. Ďalším zo záverov bolo, že je potrebná aktívnejšia informačná politika vrátane lepšieho šírenia výsledkov projektov a lepších opatrení nadväzujúcich na štúdie, zisťovania a výskum. Dosiahnuť by to bolo možné napríklad zvýšením úrovne požiadaviek v rámci projektov a presunutím zodpovednosti za podporu spolupráce medzi členskými štátmi, šírenie výsledkov a následné opatrenia na dodávateľov projektov. Nakoniec sa v odporúčaniach uvádza potreba aktívnejšieho zapojenia programového výboru. 3. ÚčASť KRAJÍN, KTORÉ NIE SÚ čLENMI EURÓPSKEJ ÚNIE Na základe článku 7 rozhodnutia o programe EIM bol tento program a jeho činnosti otvorené pre účasť krajín EZVO/EHP (Island, Nórsko a Lichtenštajnsko) a pristupujúcich krajín, ktoré sa v máji 2004 stali 10 novými členskými štátmi Únie. V roku 2003 sa do programu zapojili aj vtedajšie kandidátske krajiny Bulharsko a Rumunsko a Turecko, Chorvátsko sa zapojilo v roku 2006. S cieľom čo najlepšie pripraviť pristúpenie nových členských štátov začala Komisia vyvíjať sústredené úsilie, aby kandidátskym krajinám pomohla zjednodušiť ich politiky v súlade s lisabonskou stratégiou. V rámci správy „Zamestnanosť v Európe“ sa pravidelne analyzovali trendy trhu práce v kandidátskych krajinách, rozvíjal sa dialóg o politikách a na základe spoločne dohodnutých noriem sa vypracovávali spoločné hodnotenia vývoja politík. Od roku 2003 sa všetky kandidátske krajiny postupne zapájali do činností v rámci programu EIM, ktoré zahŕňali zasadnutia výboru pre program EIM, informačné stretnutia, semináre a konferencie. Účasť na programe EIM umožnila týmto krajinám poučiť sa z fungovania a hodnotenia európskej stratégie zamestnanosti v členských štátoch a pomohla im pri príprave vykonávania európskej stratégie zamestnanosti v rámci lisabonskej stratégie. Vďaka tomu sa nové členské štáty mohli do ESZ rýchlejšie v plnej miere zapojiť. 4. ÚLOHA VÝBORU PRE PROGRAM EIM, SPOLUPRÁCA S OSTATNÝMI VÝBORMI, PROGRAMAMI A ORGANIZÁCIAMI Výbor pre program EIM, ktorý mal riadiacu aj poradnú funkciu, sa stretával dvakrát ročne. Prijal Všeobecné usmernenia pre vykonávanie činností, ročné pracovné programy, rozhodol o rozdelení finančných prostriedkov na jednotlivé opatrenia a o výberových kritériách pridelenia finančnej podpory. S cieľom zabezpečiť zhodu a komplementaritu činností v rámci programu EIM s ostatnými programami a iniciatívami Spoločenstva sa rozvíjala spolupráca a koordinácia s ostatnými príslušnými výbormi, najmä s výborom EMCO. Širšie zamerané činnosti vykonávané v rámci EIM boli pre EMCO užitočné a podporovali jeho prácu. Výbor EMCO bol okrem toho pravidelne informovaný o výstupoch projektov, napríklad prostredníctvom účasti na konferenciách, seminároch a workshopoch. Pri vykonávaní programu EIM sa prihliadalo aj na prácu výboru pre hospodársku politiku (EPC) a jeho pracovnej skupiny pre trh práce. V tejto súvislosti je nutné uviesť aj to, že v rámci rámcového programu EÚ pre výskum sa podporujú doplnkové výskumné projekty a siete týkajúce sa mnohých otázok riešených v rámci druhej sekcie. Tieto „činnosti“ tak významnou mierou prispievajú k cieľom EÚ v oblasti rastu, zamestnanosti a politiky sociálnej súdržnosti. Ďalej sa rozvíjala prebiehajúca spolupráca s OECD, ILO a Svetovou bankou, napríklad prostredníctvom spoločných štúdií, výmeny informácií a odborných poznatkov, organizácie spoločných konferencií a seminárov o širokej škále otázok vrátane ľudského kapitálu, migrácie a rozvoja miestnej zamestnanosti. Pokračovala aj spolupráca na programe LEED OECD[19] a jeho spolufinancovanie. Komisia zabezpečila aj prepojenie s decentralizovanými agentúrami, predovšetkým s Európskou nadáciou pre zlepšovanie životných a pracovných podmienok v Dubline. 5. ZÁVERY V priebehu celého programového obdobia (2002 – 2006) prispieval program EIM k splneniu strategického cieľa, ktorý stanovila Európska rada v Lisabone – umožniť Spoločenstvu znova vytvoriť podmienky pre plnú zamestnanosť – tak, ako sa uvádza v rozhodnutí o EIM. Program sa vykonával v súlade s jeho hlavnými cieľmi. Každému z cieľov sa venovala veľká pozornosť prostredníctvom vykonávania opatrení Spoločenstva uvedených v článku 4 tohto rozhodnutia. Týmto spôsobom činnosti vykonávané v rámci programu EIM prispeli k rozvoju a hodnoteniu európskej stratégie zamestnanosti a k opatreniam nadväzujúcim na ňu a podporili koordinovaný prístup v rámci európskej stratégie zamestnanosti. Tieto činnosti boli okrem toho zamerané na zlepšovanie štatistiky a ukazovateľov, analýzu kľúčových otázok spojených s rozvojom trhov práce EÚ, posúdenie a hodnotenie politík a podporu výmeny osvedčených postupov medzi členskými štátmi a zvyšovanie informovanosti občanov EÚ. Mimoriadna pozornosť sa venovala podpore aktivít rozvoja miestnej zamestnanosti. S cieľom zaviesť trvalo udržateľné zmeny sa Komisia pri vykonávaní programu EIM zameriavala na hmatateľné krátkodobé, ale aj na strednodobé a dlhodobé výsledky. V strede pozornosti stála aj dobrá správa, partnerské hodnotenia (peer reviews) a informačné aktivity. EÚ v roku 2004 privítala 10 nových členských štátov. Ich postupné zapojenie do programu EIM im umožnilo poučiť sa z hodnotenia európskej stratégie zamestnanosti v členských štátoch EÚ-15 a lepšie ich pripravila na úplné zapojenie do európskej stratégie zamestnanosti. Činnosti vychádzali z cieľa zabezpečiť vysokú úroveň informovanosti o európskej stratégii zamestnanosti na všetkých geografických úrovniach EÚ, tak aby si široká verejnosť a záujmové skupiny ako tvorcovia politík, sociálni partneri, miestne a regionálne orgány a ďalší kľúčoví aktéri vrátane občianskej spoločnosti boli vedomí toho, že môžu zlepšiť hospodárske a sociálne vyhliadky, a aby boli k príspevkom v tomto smere povzbudzovaní. V porovnaní s programom ARC sa väčší dôraz kládol na potrebu uskutočňovať aktívnu a transparentnú informačnú politiku, zvýšiť informovanosť občanov v rámci Únie o kľúčových aspektoch európskej stratégie zamestnanosti a dôsledkoch, ktoré môže táto stratégia pre nich mať. ROZPOČTOVÁ PRÍLOHA Rozpočet pridelený Radou a Európskym parlamentom: 55 mil. EUR + 5 mil. EUR v súvislosti s rozšírením v roku 2004. Táto celková suma vo výške 60 mil. EUR bola doplnená o príspevky, ktoré na program poskytli zúčastnené kandidátske krajiny a krajiny EZVO/EHP a o nevyužité prostriedky z rokov 2004 a 2005 presunuté v roku 2006, v dôsledku čoho sa celková výška prostriedkov, ktoré boli k dispozícii na celé programové obdobie, rovnala 64 590 390 EUR. Oddiel správy Druh projektu 2002 2003 2004 2005 2006 CELKOVÝ ROZPOČET/CELKOVÉ PROSTRIEDKY 5 000 000 10 486 434 14 804 096 16 337 600 17 962 260 2.1 Štatistické práce a tvorba ukazovateľov, z toho: Prenesenie právomocí na EUROSTAT 1 262 376 1 665 745 1 324 343 4 541 636 1 082 119 Ďalšie štatistické práce 333 602 449 734 49 284 2.1 Štatistické práce a tvorba ukazovateľov SPOLU 1 262 376 1 665 745 1 657 945 4 991 370 1 131 403 2.2 Analýza a výskum, z toho: 2.2.1 Analýza trendov a problémov vrátane výhľadových otázok: Štúdie a prieskumy (vrátane konferencií, seminárov a workshopov na účel prezentácie výsledkov) 418 249 1 142 924 1 112 625 1 067 837 1 667 995 Tri štúdie v rámci Európskeho roka mobility pracovníkov 2006 (vrátane seminárov na účel prezentácie výsledkov) 124 453 458 610 MEDZISÚČET 2.2.1 Analýza trendov a problémov vrátane výhľadových otázok 418.249 1 142 924 1 112 625 1 192 290 2 126 605 2.2.2 Posúdenie a hodnotenie politík: Hodnotiace štúdie (vrátane hodnotiacich projektov VSZ a účinnosti/vplyvu APTP) 99 800 261 600 189 650 441 778 Výzva na predloženie návrhov: vypracovanie hodnotiaceho postupu: šesť projektov v rokoch 2003 – 2005 557 398 Oddiel správy Druh projektu 2002 2003 2004 2005 2006 Výzvy na predloženie návrhov: projekty prispievajúce k hodnoteniu ESZ (vnútroštátne postupy hodnotenia) v rokoch 2002 – 2003, 2005 – 2007 a 2006 – 2008 190 000 519 620 610 414 Európsky rok mobility pracovníkov 2006 (vrátane prieskumu Eurobarometer o vnímaní práv a nástrojov v oblasti mobility pracovníkov v roku 2006 a hodnotenia tohto roku) 316 552 MEDZISÚČET 2.2.2 Posúdenie a hodnotenie politík 289 800 557 398 261 600 709 270 1 368 744 2.2 Analýza a výskum SPOLU 708 049 1 700 322 1 374 225 1 901 560 3 495 349 2.3 Výmena osvedčených postupov, spolupráca medzi členskými štátmi a zvyšovanie informovanosti, z toho: 2.3.1 Výmena osvedčených postupov a spolupráca medzi členskými štátmi Dôležité opatrenia: Program partnerských hodnotení (peer review) (vrátane štúdií o osvedčených postupoch v rámci APTP)/ Program vzájomného učenia (vrátane služieb podpory, stretnutí venovaných partnerskému hodnoteniu a tematických preskúmaní) v rokoch 2002 – 2006 283 970 1 433 440 765 739 891 642 982 116 Európska agentúra na sledovanie zamestnanosti (sieť) v rokoch 2002 – 2006 1 018 480 1 797 182 1 160 545 988 208 938 208 Výzvy na predloženie návrhov: zvyšovanie informovanosti o ESZ: spoločné informačné akcie v rokoch 2003 – 2005 430 974 Výzvy na predloženie návrhov: opatrenia nadväzujúce na projekty zamerané na hodnotenie vplyvu a zvyšovanie informovanosti o ESZ (spoločné informačné akcie – šírenie výsledkov) v rokoch 2004 – 2006 1 228 181 Výzvy na predloženie návrhov: činnosti nadväzujúce na program vzájomného učenia v rámci ESZ a šírenie výsledkov programu v rokoch 2005 – 2007 a 2006 – 2008 1 122 747 526 275 Európsky rok mobility pracovníkov 2006 (konferencie a semináre vrátane záverečnej konferencie) 863 291 Oddiel správy Druh projektu 2002 2003 2004 2005 2006 Európsky rok mobility pracovníkov 2006 (vrátane výziev na predloženie návrhov na inovatívne opatrenia na výmenu osvedčených postupov v oblasti mobility pracovníkov a iniciatív sociálnych partnerov v oblasti mobility, po ktorých nasledovala konferencia) 183 446 2 019 273 Štúdie (vrátane určenia osvedčených postupov na zvýšenie pracovných príležitostí a na udržanie starších pracovníkov v zamestnaní; starnutie a zamestnanosť) 199 550 Medzisúčet – Dôležité opatrenia 1 302 450 3 661 596 3 354 015 3 186 043 5 329 163 Projekty verejných služieb zamestnanosti: Semináre (vrátane seminárov odbornej prípravy pre riadiacich pracovníkov VSZ, seminára pre VSZ a GR pre predsedníctvo, poradenstva pre voľbu povolania v rámci VSZ a 12. – 19. stretnutia vedúcich VSZ) 117 503 499 781 395 674 80 275 663 558 Výzva na predloženie návrhov: správa a štrukturálne zmeny verejných služieb zamestnanosti súvisiace s rozvojom IKT v roku 2004 Výzva na predloženie návrhov: profilovacie nástroje súvisiace so skupinami dlhodobo nezamestnaných na trhu práce v roku 2004 Výzva na predloženie návrhov: modernizácia VSZ (inovatívne nadnárodné projekty) v rokoch 2004 – 2008 300 000 1 091 436 1 064 001 Štúdia (vrátane seminára) (osvedčené postupy spoločností v oblasti mobility pracovníkov pre MSP a VSZ) 250 000 Medzisúčet – Projekty verejných služieb zamestnanosti 117.503 499 781 695 674 1 171 711 1 977 559 MEDZISÚČET 2.3.1 Výmena osvedčených postupov a spolupráca medzi členskými štátmi 1 419 953 4 161 377 4 049 689 4 357 754 7 306 722 | Konferencie predsedníctva počas gréckeho, talianskeho, írskeho, holandského predsedníctva, predsedníctva Spojeného kráľovstva, Rakúska, Fínska a Nemecka | 799 152 | 569 753 | 476 238 | 736 856 | 872 400 | Spoločné semináre s OECD, Svetovou bankou, Japonskom a USA | 84 405 | 308 464 | Stretnutia systému MISEP v rokoch 2005 a 2006 | 56 711 | 188 530 | Podpora pre semináre výboru EMCO (stretnutia odborníkov) | 145 345 | 160 903 | Medzisúčet – Konferencie | 799 152 | 654 158 | 476 238 | 1 247 376 | 1 221 833 | Informácie, zvyšovanie informovanosti a šírenie výsledkov projektov | Týždeň zamestnanosti v rokoch 2002 – 2005 | 97 504 | 83 916 | 45 474 | Publikačný program v rokoch 2003 – 2006 (vrátane správy Zamestnanosť v Európe v rokoch 2003 – 2006 a prvej konferencie na predstavenie správy) | 105 801 | 309 792 | 196 419 | 338 317 | 485 543 | Pracovná skupina pre zamestnanosť; skupina na vysokej úrovni (8 stretnutí) v roku 2003 | 54 500 | Európsky rok mobility pracovníkov 2006 (podujatia, publikácie a propagačné a informačné materiály) | 372 538 | 951 320 | Prieskum Eurobarometer s cieľom posúdiť informovanosť o ESZ/ESF v roku 2006 a ESF: 50 rokov podpory iniciatív v oblasti zamestnanosti | 675 012 | Stretnutia odborníkov s cieľom šíriť výsledky aktivít/štúdií (s prispením externých odborníkov/prednášateľov) | 187 322 | Medzisúčet – Informácie, zvyšovanie informovanosti a šírenie výsledkov projektov | 203 305 | 364 292 | 280 335 | 756 329 | 2 299 197 | 2.3 Výmena osvedčených postupov, spolupráca medzi členskými štátmi a zvyšovanie informovanosti SPOLU | 2 422 410 | 5 179 827 | 4 806 262 | 6 361 459 | 10 827 752 | Hodnotenie 19 návrhov projektov: opatrenia na podporu miestnej angažovanosti v oblasti zamestnanosti | 192 800 | Zjazd OECD/LEED v rokoch 2002 – 2003, 2004 – 2005 a 2006 – 2007 | 266 500 | 500 000 | 660 000 | IDELE (Identifikovanie, šírenie a výmena osvedčených postupov v oblasti rozvoja miestnej zamestnanosti a podpora lepšej správy) v rokoch 2003 – 2005 | 400 000 | 400 000 | 400 000 | Letáky o rozvoji miestnej zamestnanosti (RMZ): vademékum o rozvoji stratégií v oblasti RMZ v roku 2004 a príručka o RMZ pre nové členské štáty v roku 2006 | 45 000 | 300 000 | Prepojenie miestnych aktérov („sieť sietí“) v rokoch 2005 – 2007 | 522 425 | Spoločný seminár EÚ/USA v záujme dvojstrannej spolupráce v oblasti RMZ v roku 2005 | 76 537 | 2.5 Rozvoj miestnej zamestnanosti (RMZ) SPOLU | 266 500 | 592 800 | 2 039 230 | 998 962 | 960 000 | 2.6 Hodnotenie programu SPOLU | 638 604 | FINANČNÉ PROSTRIEDKY SPOLU – rozhodnutie Rady a Európskeho parlamentu o programe EIM (vrátane príspevkov krajín EZVO/EHP a kandidátskych krajín a nevyužitých prostriedkov z rokov 2004 a 2005 presunutých do posledného roku programu 2006) | 5 000 000 | 10 486 434 | 14 804 096 | 16 337 600 | 17 962 260 | [1] Ú. v. ES L 170 z 29.6.2002 – rozhodnutie č. 1145/2002/ES z 10. júna 2002. [2] Informácie uvedené v predbežnej správe sa vzťahujú na obdobie do 30. novembra 2004. [3] SEK(2005) 677. [4] Ú. v. ES L 63, 4.3.1998, s. 26. [5] http://ec.europa.eu/employment_social/progress/index_en.html. [6] V súlade so záverom uvedeným v záverečnej správe o programe ARC – KOM(2004) 323 v konečnom znení. [7] Identifikovanie, šírenie a výmena osvedčených postupov v oblasti rozvoja miestnej zamestnanosti a podpora lepšej správy http://ec.europa.eu/employment_social/local_employment/project_idele_en.htm [8] Ú. v. EÚ L 197/13 z 5.8.2003. [9] Ú. v. EÚ L 205/21 zo 6.8.2005. [10] http://ec.europa.eu/employment_social/employment_strategy/peer_en.htm [11] MISEP (spoločný informačný systém o politikách zamestnanosti v Európe), sieť zástupcov ministerstiev práce a verejných služieb zamestnanosti (2 členovia za každú krajinu zúčastnenú v EEO). [12] Informácie o dokončených projektoch vrátane záverečných správ zo štúdií sú uvedené na tejto stránke: http://ec.europa.eu/employment_social/incentive_measures/activities_en.htm. [13] SEK(2008)… [14] Komisia a OECD v roku 2005 spoločne uviedli do života nadstavbu tohto projektu v podobe štúdie. [15] V Komisii vykonáva ďalšie analytické práce Generálne riaditeľstvo pre hospodárske a finančné záležitosti, ktoré sú zverejňované v EU Economy Annual Review a v European Economy, Economic Papers. [16] http://europa.eu.int/comm/employment_social/employment_analysis/observatory_en.htm [17] SYSDEM (systém Spoločenstva pre dokumentáciu v oblasti zamestnanosti), sieť nezávislých odborníkov na trh práce (1 člen za každú krajinu zúčastnenú v EEO). [18] http://ec.europa.eu/employment_social/employment_strategy/pub_empl_services_en.htm a http://ec.europa.eu/employment_social/incentive_measures/activities_en.htm [19] http://www.oecd.org/department/0,2688,en_2649_34417_1_1_1_1_1,00.html